Blant Erlandsens kilder var et manuskript om den nordenfjelske geistligheten begynt av prost Tønder på Sunnmøre ca. 1780, og fortsatt av prost Bull i Tingvoll fra 1790 til 1830. Erlandsen fikk manuskriptet utlånt og forsøkte å fullstendiggjøre opplysningene om prestene i stiftet så langt mulig. Gjennom biskop Peder Olivarius Bugge fikk han også tilgang til ordinasjonsprotokollene i bispedømmets arkiv.